



ÚRAD VLÁDY SLOVENSKEJ REPUBLIKY
        sekcia vládnej legislatívy

 


Na rokovanie  vlády SR
Dňa  11. januára  2017
K materiálu č. 38879/2017
K bodu č. 23 
 


S  T  A  N  O V  I  S  K O
 
k návrhu skupiny poslancov Národnej rady Slovenskej republiky na vydanie  zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov (tlač 304)

 
I.
 
Návrh skupiny poslancov Národnej rady Slovenskej republiky na vydanie  zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov (tlač 304) na  rokovanie vlády Slovenskej republiky predkladá v súlade s § 70 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení zákona č. 399/2015 Z. z. podpredseda vlády a minister vnútra Slovenskej republiky Robert Kaliňák. 

 
II.
 
Podľa predkladateľa účelom poslaneckého návrhu zákona je vytvoriť zákonné podmienky na to, aby sa voľby do orgánov samosprávnych krajov a voľby do orgánov samosprávy obcí mohli konať v rovnaký deň a v rovnakom čase. Tento návrh zákona zároveň nadväzuje na návrh skupiny poslancov Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Z. z. v znení neskorších predpisov (tlač 303) a na základe ktorej sa má jednorazovo predĺžiť volebné obdobie orgánov vyšších územných celkov na päť rokov.

Problematika návrhu je upravená v práve Európskej únie, a to nad rámec uvedený v doložke zlučiteľnosti. Problematika návrhu je upravená v  časti Zmluvy o fungovaní Európskej únie týkajúcej sa nediskriminácie a občianstva Európskej únie (čl. 18 až 25), konkrétne v čl. 20 ods. 2 písm. b), podľa ktorého občania Európskej únie majú právo voliť a byť volení vo voľbách do Európskeho parlamentu a vo voľbách do orgánov samosprávy obcí v členskom štáte, v ktorom majú bydlisko, za rovnakých podmienok ako štátni príslušníci tohto štátu. 
Taktiež je problematika návrhu upravená v smernici Rady 94/80/ES z 19. decembra 1994, ktorou sa ustanovujú podrobnosti uplatňovania volebného práva občanov únie v komunálnych voľbách v členskom štáte, ktorého nie sú štátnymi príslušníkmi (Ú. v. ES L 368, 31.12.1994, Mimoriadne vydanie Ú. v. EÚ, kap. 20/ zv. 1) v platnom znení.

Poslanecký návrh zákona bol v pripomienkovom  konaní uskutočnenom od 14. do 22. decembra 2016, v rámci ktorého vzniesol zásadnú pripomienku Žilinský samosprávny kraj.
 
Ministerstvo vnútra Slovenskej republiky predložený poslanecký návrh akceptuje a k predloženému poslaneckému návrhu pripomienky neuplatnilo.
 

III.
Legislatívna rada vlády Slovenskej republiky prerokovala predložený návrh ústavného zákona na svojom zasadnutí dňa 10. januára 2017 a odporučila vláde Slovenskej republiky vysloviť s predloženým návrhom zákona súhlas s pripomienkami uvedenými v  IV. časti tohto stanoviska.


IV.
 
Návrh
Stanovisko
vlády Slovenskej republiky

k návrhu skupiny poslancov Národnej rady Slovenskej republiky na vydanie  zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov (tlač 304)

Vláda Slovenskej republiky   s ú h l a s í   s návrhom skupiny poslancov Národnej rady Slovenskej republiky na vydanie  zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov (tlač 304) s tým, že k nemu uplatňuje tieto pripomienky:


1. Odporúčame zvážiť zlúčenie tohto návrhu zákona s návrhom zákona uvedeným pod číslom parlamentnej tlače 305, keďže oboma návrhmi zákonov sa má novelizovať zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a  zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v znení zákona č. 125/2016 Z. z.

2. V názve zákona je potrebné na konci pripojiť slová „v znení zákona č. 125/2016 Z. z.“. Legislatívno-technická pripomienka.

3. V čl. I je potrebné vypustiť označenie novelizačného bodu. Legislatívno-technická pripomienka.

4. V čl. I prvom novelizačnom bode v § 195a ods.2 je potrebné slová „prvej vety“ nahradiť slovami „časti vety pred bodkočiarkou“. Legislatívno-technická pripomienka.

5. V čl. I prvom novelizačnom bode v § 195a ods. 5 predvetí je potrebné slová „prvej vety“ nahradiť slovami „časti vety pred bodkočiarkou“. Legislatívno-technická pripomienka.

6. V čl. I prvom novelizačnom bode v § 195a ods. 5 písm. c) je potrebné za slovo „podmienkach“ vložiť slovo „výkonu“. Štylistická pripomienka.

7. V čl. I prvom novelizačnom bode v § 195b ods. 1 je potrebné  slovo „odsek“ nahradiť slovom „ods.“. Legislatívno-technická pripomienka.

8. V čl. I prvom novelizačnom bode v  § 195c ods. 4 je potrebné slovo „skončení“ nahradiť slovom „ukončení“. Legislatívno-technická pripomienka zjednocujúca terminológiu (napr. odsek 2 v § 65, 90, 92, 110, 112, 126, 128, 153, 185,194, 213).

9. V čl. II v prvom novelizačnom bode je potrebné slová „ods. 1 sa za písmeno c) dopĺňa nové písmeno d)“ nahradiť slovami „sa odsek 1 dopĺňa písmenom d)“. Legislatívno-technická pripomienka.


Bratislava 11.  januára  2017

